Lørenskog–Rælingen Kappsvømmingsklubb

Lørenskog–Rælingen Kappsvømmingsklubb (stiftet 20. august 1967 som Lørenskog Kappsvømmings Klubb, fork. LKK). De første årene drev de først og fremst som en kappsvømmingsklubb, men på 70- tallet ble klubben utvidet med Rælingen og klubben endret navn til nåværende navn med LRK som forkortelse. Drøye 50 år senere lærer LRK årlig mange hundre barn å svømme gjennom barnehagesvømming og svømmeskolen. Det avholdes svømmekurs for voksne og det læres bort livredning i vann. I tillegg har LRK også en aktiv vannpologruppe med rundt 30 utøvere og en aktiv gruppe med Master-svømmere. LRK har også en egen gruppe med svømmedommere som deltar på flere av stevnene i kretsen. 

Gjennom LRK's historie har det blitt foredlet frem flere dyktige konkurransesvømmere som har prestert meget godt både på nasjonalt og internasjonalt nivå. LRK er opptatt av et godt miljø, og at både små og store skal trives i klubben. Klubbens motto er «Samhold gir styrke», noe man ikke bare tror på, men også lever etter. Det gjennomsyrer alt som gjøres i klubben, fra aktive svømmere, dyktige trenere og engasjerte dugnadsforeldre. 

LRK hadde i 2021 over  medlemmer med 100 aktive svømmere. Klubben er i vekst, og det har vært en veldig sterk utvikling på konkurransepartiene. I 2022/23 hadde LRK med svømmere i både EM Junior, Nordisk Ungdomsmesterskap, Norgesmesterskapet og Ungdomsmesterskap. I tillegg LÅMØ (Landsdels årsklassemønstring) og ÅM (Årsklassemønstring) som er regionale og nasjonale konkurranser på ulike alderstrinn. LRK hentet hjem både klubbrekorder og flere medaljer fra nasjonale og internasjonale mesterskap.  

LRK har i sesongen 2023/24 utøvere på nivåene Senior landslaget, Jr landslaget samt Regionslaget. 

Klubben arrangerer årlig flere svømmestevner i Fjellhamar Arena og Sandbekkhallen.

LRK har opplæring og trening i bassengene ved Fjellhamar Arena, Finstad skole, Skårerhallen, Kjennbadet, Blystadlia skole, Marikollen skole og på Sandbekkhallen. 

LRK flyttet inn i den nye svømmehallen på Fjellhamar Arena til skolestart høsten 2023. Fjellhamar Arena huser foruten konkurransebasseng på 25m med 8 baner også et 12,5m basseng med hev/senk bunn. Her har klubben også et treningsgym. Fjellhamar Arena er forøvrig også hjemmearena til FIL Fjellhammer Idretts Lag som er den lokale håndballklubben med spill på øverste nivå. På Fjellhamar Arena har klubben også sine kontorer til administrasjonen.  

Lørenskog-Rælingen Kappsvømmingsklubb, Postboks 155, 1471 Lørenskog 

Følg oss på sosiale medier www.lrk.no samt Facebook og Instagram.  

Svømmeklubber i Norge
Vannpoloklubber i Norge
Sport i Lørenskog
Sport i Rælingen